*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*156. számú előterjesztés*

Bátaszék Város Önkormányzata Képviselő-testületének 2017. július 13-án,

16,00 órakor megtartandó **RENDKÍVÜLI** ülésére

*A házi gyermekorvosi feladatok ellátására megkötött feladat- ellátási szerződés módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:** PGB 2017.07.13. |

***Tisztelt Képviselő-testület!***

A Tolna Megyei Kormányhivatal Népegészségügyi Osztályának tájékoztatása szerint Bátaszék gyermek háziorvosi ellátása vonatkozásában a rendelési idő változik. A 2013. november 29. napján aláírt feladat ellátási szerződésben foglalt rendelési idővel összevetve a változás csak a szerdai napot érinti, melyen a 13-16 óráig tartó rendelési idő 14-17 órára változik.

Az ellátást nyújtó gyermekorvos tájékoztatása szerint a rendelési idő a szerdai napokon már régóta 14-17 óra a szülői igényeknek megfelelően, melyet a korábbi városvezetés felé jelzett, a rendelési időt jelző táblák is ennek megfelelően készültek. Mindezek alapján megállapítható, hogy adminisztrációs hiba folytán a 2013-ban aláírt szerződés függelékében a szerdai nap rendelési ideje helytelenül szerepel, melynek módosítása indokolt.

Kérem az alábbi határozati javaslat elfogadásával a szerződés módosítás jóváhagyását.

***H a t á r o z a t i j a v a s l a t :***

**a MATER-PED Kft.-vel, házi gyermekorvosi tevékenység ellátására kötött feladat-ellátási szerződés módosításának jóváhagyására**

Bátaszék Város Önkormányzatának Képviselő-testülete;

1. *az önálló orvosi tevékenységről szóló 2000. évi II. törvényben* foglaltakra figyel*emmel* a **MATER-PED Kft.-vel** (székhelye: 7100 Szekszárd, Dienes V. u. 12., adószáma: 14108950-1-17, a közreműködő orvos neve: dr. OmachtErika), a bátaszéki gyermekorvosi körzetben, házi gyermekorvosi és iskolaorvosi tevékenység ellátására 2013. november 29. napján megkötött feladat-ellátási szerződés módosítását – a határozat melléklete szerinti tartalommal - jóváhagyja,
2. felhatalmazza a polgármestert a feladat-ellátási szerződés módosításának aláírására.

*Határidő:* 2017. július 20.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül*: MATER-PED Kft. Szekszárd

 KÖH pénzügyi iroda

 irattár

**FELADAT-ELLÁTÁSI SZERZŐDÉS**

**MÓDOSÍTÁSA**

***házi gyermekorvosi feladatok ellátására***

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 15733304-2-17) képviseli: dr. Bozsolik Róbert polgármester, mint megbízó (továbbiakban: **Megbízó**)

másrészről a **MATER-PED Kft.** (székhelye: 7100 Szekszárd, Dienes Valéria u. 12. V/10., adószáma: 14108950-1-17, ügyvezető neve: dr. OmachtErika, a továbbiakban: **Megbízott)** között alulírott napon és helyen az alábbi feltételekkel:

1. **Előzmények**

Szerződő felek 2013. november 29-én Bátaszék város közigazgatási területén házi gyermekorvosi feladatok ellátására feladat- ellátási szerződést (a továbbiakban: Szerződés) kötöttek, melyet a Képviselő-testület a 199/2013.(XI.28.) önk.-i határozatával hagyott jóvá. Ezen szerződést felek *2017. július 15-ével* az alábbiak szerint módosítják:

**II. Módosítások:**

1. A Szerződés 2. függeléke helyébe jelen szerződés 1. függeléke lép.
2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 3 eredeti példányban aláírták.

***Bátaszék,*** 2017. július 14.

**Dr. Bozsolik Róbert Dr. Omacht Erika**

 polgármester ügyvezető

 megbízó megbízott*1. függelék*

**R e n d e l é s i i d ő**

**Bátaszék**

Hétfő 08,00 órától 12,00 óráig

Kedd 10,00 órától 12,00 óráig

Szerda **14,00 órától 17,00 óráig**

Csütörtök 08,00 órától 11,00 óráig

Péntek 08,00 órától 11,00 óráig

**Csecsemő-tanácsadás**

Kedd 08,00 órától 10,00 óráig

**Iskola- és ifjúságorvoslás**

Csütörtök 12,00 órától 13,00 óráig